Document ID: /roh_data/filtered/fineweb-2-filterrobots_roh.jsonl.gz/71371

La vischnanca da Vaz Sut serra ses quint annual dal 2022 cun in gudogn dad in milliun dapli che budgetà. Enstagl d'in gudogn da bun 380'000 francs, ha la vischnanca fatg in surpli da passa 1,3 milliuns francs. Sco quai ch'i ha num en la communicaziun hajan contribuì tar quest resultat las entradas da taglia che sajan stadas pli autas. La radunanza communala ha unanimamain approvà quest quint annual dal 2022.
Ultra da quai ha ella ditg Gea ad in credit d'invesitziun da passa 488'000 francs per realisar la nova staziun da trafo Bawangs.